
Tisztelt Képviselő-testület! 
JELENTÉS
Borzavár Községi Önkormányzat Képviselő-testülete 2026. szeptember 30-i ülésére
a lejárt határidejű határozatok végrehajtásáról
A lejárt határidejű határozatok végrehajtásával kapcsolatban az illetékesek az alábbi tájékoztatást adták:
72/2026. (V.28.) határozata
a Gyermeknap megrendezése tárgyában

1. Borzavár Községi Önkormányzat Képviselő-testülete egyetért a Gyermeknap 2026. június 6. nappal történő megrendezésével. 

2. Borzavár Községi Önkormányzat Képviselő-testülete az 1. pontban meghatározott rendezvény költségeire legfeljebb 300.000,- Ft összeget biztosít az Önkormányzat 2026. évi költségvetéséről szóló 5/2026. (III.9.) önkormányzati rendelet 5. mellékletében nevesített „28. Települési rendezvények (Falunap, Gyereknap, Idősek Napja)” dologi kiadásainak előirányzata terhére.

3. A Képviselő-testület felhatalmazza a polgármestert a rendezvény előkészítésével és lebonyolításával kapcsolatos feladatok elvégzésére, valamint a szükséges megállapodások, szerződések megkötésére. 

Felelős: 
1-3. pontok esetében: Skobrák Viktória polgármester

Határidő:
1-2. pontok esetében: azonnal


      
3. pont esetében: 2026. június 6.

A Gyermeknap lebonyolításra került. 
73/2026. (V.28.) határozata
a búcsúi rendezvény pénzügyi fedezetének biztosítása tárgyában

1.
Borzavár Községi Önkormányzat Képviselő-testülete egyetért a település búcsújának 2026. 
június 28. nappal történő megrendezésével. 

2.
Borzavár Községi Önkormányzat Képviselő-testülete az 1. pontban meghatározott rendezvény 
költségeire bruttó 550.000,- Ft összeget biztosít az Önkormányzat 2026. évi költségvetéséről 
szóló 5/2026. (III.9.) önkormányzati rendelet 5. mellékletében nevesített „28. Települési 
rendezvények (Falunap, Gyereknap, Idősek Napja)” dologi kiadásainak előirányzata terhére.

3.
A Képviselő-testület felhatalmazza a polgármestert a rendezvény előkészítésével és 
lebonyolításával kapcsolatos feladatok elvégzésére, valamint a szükséges szerződés 
megkötésére. 


Felelős: 
1-3. pontok esetében: Skobrák Viktória polgármester



Határidő:
1-2. pontok esetében: azonnal


      
      

3. pont esetében: 2026. június 28. 

A búcsúi rendezvény lebonyolításra került.
75/2026. (V.28.) határozata
a 2025. évben végzett gyermekjóléti és gyermekvédelmi feladatok ellátásáról

szóló beszámoló tárgyában

1./ Borzavár Községi Önkormányzat Képviselő-testülete a Borzavár községben 2025. évben végzett gyermekjóléti és gyermekvédelmi feladatainak ellátásáról szóló beszámolót az előterjesztés 1. és 2. mellékleteiben foglaltaknak megfelelően elfogadja.

2./ Borzavár Községi Önkormányzat Képviselő-testülete felkéri a Zirci Közös Önkormányzati Hivatal Jegyzőjét, hogy a beszámolót küldje meg a Veszprém Vármegyei Kormányhivatal Hatósági Főosztály Szociális és Gyámügyi Osztályának.

Felelős: a) pont esetében: Skobrák Viktória polgármester

                    b) pont esetében: Viziné dr. Horváth Judit jegyző


Határidő: a) pont esetében: azonnal


    
    b) pont esetében: 2026. május 31.

A beszámoló megküldésre került. 

84/2026. (VI.18.) határozata
Borzavár, Alkotmány utca 1/B. szám alatti orvosi rendelő akadálymentesítésével összefüggő feladatokról

1. Borzavár Községi Önkormányzat Képviselő-testülete elhatározza, hogy megkezdi a Borzavár, Alkotmány utca 1./B szám (Borzavár, belterület 2/1 hrsz) alatti ingatlanon lévő orvosi rendelő jogszabályi környezetnek megfelelő akadálymentesítéséhez szükséges előkészítéseket.

2. Borzavár Községi Önkormányzat Képviselő-testülete felhatalmazza a polgármestert, hogy rehabilitációs környezettervező szakértőktől kérjen ajánlatot az akadálymentesítés lehetőségeit vizsgáló tanulmányterv elkészítésére, és a legalacsonyabb összegű ajánlat alapján rendelje azt meg.

Felelős: 
Skobrák Viktória polgármester

Határidő:
1. pont esetében: azonnal


2.pont esetében: 2026. augusztus 14.
Az árajánlat bekérésre került. 

85/2026. (VI.18.) határozata

Borzavár községben lévő intézmények, közszolgáltatások elhelyezésének vizsgálatáról

1. Borzavár Községi Önkormányzat Képviselő-testülete elhatározza, hogy feltárja a településen működő, önkormányzat feladatkörébe tartozó közszolgáltatásokat, közintézményeket, azok jelenlegi elhelyezésének körülményeit, többek között akadálymentesítési szempontból, figyelemmel a használaton kívüli helyiségekre, épületekre is.

2. Borzavár Községi Önkormányzat Képviselő-testülete utasítja a jegyzőt, hogy készítsen előterjesztést az 1. pontban meghatározott ingatlanokról, tegyen javaslatot a funkciók, intézmények esetleges áthelyezésére.

Felelős: 
Skobrák Viktória polgármester

Határidő:
1. pont esetében: azonnal


2. pont esetében: 2026. szeptemberi képviselő-testületi ülés
A feltárás megtörtént, további intézkedések folyamatban (postaépület önkormányzati tulajdonban vétele). 
88/2026. (VII.21.) határozata
a Zirci Járás Önkormányzati Társulás Társulási Megállapodás 40. sz. módosítása tárgyában
1./ Borzavár Községi Önkormányzat Képviselő-testülete – a Társulási Tanács 2026. július 7-i rendkívüli ülésén jóváhagyott - a Zirci Járás Önkormányzati Társulása Társulási Megállapodás módosítása okiratot, valamint az ez alapján elkészített egységes szerkezetű Társulási Megállapodást elfogadja. 

2./ Borzavár Községi Önkormányzat Képviselő-testülete felhatalmazza a polgármestert a Zirci Járás Önkormányzati Társulása Társulási Megállapodás módosító okirata, valamint az ez alapján elkészített egységes szerkezetű Társulási Megállapodás aláírására.

3./ Borzavár Községi Önkormányzat felkéri a Polgármestert, hogy jelen határozatát küldje meg a Zirci Járás Önkormányzati Társulása Elnöke részére. 

Felelős: 1./-3./ pontok esetében: Skobrák Viktória polgármester

Határidő: 1./ pont esetében: azonnal


    2./ pont esetében: 2026. augusztus 14.

    3./ pont esetében: 2026. augusztus 7.
A határozat megküldésre került a Zirci Járás Önkormányzati Társulása Elnöke részére.
91/2026. (VII.21.) határozata
az alpolgármester tiszteletdíjának megállapítása tárgyában

1./ Borzavár Községi Önkormányzat Képviselő-testülete Gurdon Péter társadalmi megbízatású alpolgármester tiszteletdíját – 2026. július 1. napjától - bruttó 25.000.- Ft összegben állapítja meg.

2./ A Képviselő-testület utasítja Borzavár Község Polgármesterét az alpolgármester tiszteletdíjával kapcsolatos intézkedések megtételére.

Felelős : 
1./-2./ pontok esetében: Skobrák Viktória polgármester

Határidő : 
1./ pont esetében: azonnal


2./ pont esetében: 2026. július 31.

Az alpolgármester tiszteletdíjával összefüggő intézkedések megtörténtek a KIRA rendszerben. 
97/2026. (VIII.14.) határozata
a falunapi rendezvény pénzügyi fedezetének biztosítása tárgyában

1./ Borzavár Községi Önkormányzat Képviselő-testülete egyetért a Nyárbúcsúztató elnevezésű Falunap 2026. augusztus 29. napján történő megrendezésével. 

2./ Borzavár Községi Önkormányzat Képviselő-testülete az 1./ pontban meghatározott rendezvény költségeinek fedezetét legfeljebb bruttó 3.000.000,- Ft összegben biztosítja az Önkormányzat 2026. évi költségvetéséről szóló 5/2026.(III.9.) önkormányzati rendelet 5. melléklet „28. Települési rendezvények (Falunap, Gyereknap, Idősek Napja)” elnevezésű dologi kiadások előirányzata terhére.

3./ Borzavár Községi Önkormányzat Képviselő-testülete felhatalmazza a Polgármestert  az 1./ pontban meghatározott rendezvény előkészítésével és lebonyolításával kapcsolatos feladatok elvégzésére, valamint a rendezvény megvalósításához szükséges megállapodások és szerződések megkötésére. A Képviselő-testület megállapítja, hogy a rendezvényhez kapcsolódó beszerzések tekintetében beszerzési szabályzat szerinti külön beszerzési eljárás lefolytatására nem kerül sor.
Felelős: 
1./-3./ pontok esetében: Skobrák Viktória polgármester

Határidő:
1./-2./ pontok esetében: azonnal


3./ pont esetében: 2026. augusztus 29.

A falunapi rendezvény lebonyolítása megtörtént. 

100/2026. (IX.3.) határozata
a Településterv készítéséhez kapcsolódó ökológiai hálózat lehatárolásáról

Borzavár Községi Önkormányzat Képviselő-testülete Borzavár község teljes közigazgatási területére készülő új Településterv tervezése kapcsán az előterjesztés alapján az alábbi döntést hozza:

1./ A Képviselő-testület Borzavár közigazgatási területét érintő, a Balaton-felvidéki Nemzeti Park Igazgatóság által készített, pontosított ökológiai hálózat-lehatárolási javaslatot megismerte. A Képviselő-testület a már kijelölt tervezett kertvárosias lakóterületek magterületből, illetve ökológiai folyosóból történő kivételét támogatja, és kéri ennek figyelembevételét a lehatárolási javaslat véglegesítése során.

2./ A Képviselő-testület felkéri a polgármestert az 1./ pont szerinti döntés megküldésére a Balaton-felvidéki Nemzeti Park Igazgatósága részére. 

Felelős: 
1./-2./ pontok tekintetében Skobrák Viktória polgármester

Határidő:
1./ pont tekintetében: azonnal




2./ pont tekintetében: 15 napon belül

A döntés megküldésre került a Balaton-felvidéki Nemzeti Park Igazgatósága részére.
101/2026. (IX.3.) határozata
telepítési tanulmányterv jóváhagyása tárgyában
1./ Borzavár Községi Önkormányzat Képviselő-testülete a Zirc Városi Önkormányzat és Rácz László (Cím: 9352 Veszkény, Fő u. 150.), Kérelmező Ügyféllel kötendő településrendezési szerződés alapját képező, a Borzavár 093/2 hrsz.-ú ingatlan övezeti besorolásának módosítására vonatkozó telepítési tanulmánytervet az előterjesztés 2. mellékletében szereplő tartalommal jóváhagyja.

2./ Borzavár Községi Önkormányzat Képviselő-testülete meghatalmazza a Polgármestert, hogy a jelen döntést a településtervet készítő Környezetterv Kft. (1149 Budapest, Várna utca 12-14.) részére megküldje, hogy a tárgyi kérelem szerinti módosítást a készülő településtervbe beillessze.

Felelős: 
1./-2./ pontok tekintetében: Skobrák Viktória polgármester

Határidő:
1./ pont tekintetében: azonnal



2./ pont tekintetében: 15 napon belül

A kérelem megküldésre került. 

102/2026. (IX.3.) határozata

településrendezési szerződés jóváhagyása tárgyában
1./ Borzavár Községi Önkormányzat Képviselő-testülete a Zirc Városi Önkormányzat és Rácz László (Cím: 9352 Veszkény, Fő u. 150.), Kérelmező Ügyféllel kötendő településrendezési szerződés alapját képező, a Borzavár 093/2 hrsz.-ú ingatlan övezeti besorolásának módosításával kapcsolatos településrendezési szerződést jóváhagyja jelen határozat 1. melléklete szerinti tartalommal. 

2./ Borzavár Községi Önkormányzat Képviselő-testülete felhatalmazza a polgármestert az 1./ szerinti településrendezési szerződés aláírására.

3./ Borzavár Községi Önkormányzat Képviselő-testülete felhatalmazza a polgármestert a településrendezési szerződés aláírását követően, a településrendezési szerződés 9. pontjában foglalt külön háromoldalú tervezési szerződés, jelen határozat 2. melléklete szerinti tartalommal történő aláírására.

Felelős: 
1./-3./ pontok tekintetében: Skobrák Viktória polgármester

Határidő:
1./ pont tekintetében: azonnal



2./ pont tekintetében: 2026. szeptember 25.

3./ pont tekintetében: az 1./ szerinti településrendezési szerződés aláírását követő 5 napon belül

A településrendezési szerződés aláírásra került. 

103/2026. (IX.3.) határozata
Borzavár, Hóvirág utca járda felújítás kivitelező kiválasztása tárgyban

1. Borzavár Községi Önkormányzat Képviselő-testülete a Magyar Falu Program MFP-UHJ/2025 azonosító számú felhívás keretében megvalósítandó 4037158532 projekt azonosító számú pályázat kivitelezőjének kiválasztása tárgyában lefolytatott beszerzési eljárásról az alábbi döntéseket hozza:

1.1. Borzavár Községi Önkormányzat Képviselő-testülete az alábbi ajánlatokat érvényesnek minősíti:

· Hanich-Gép Kft. (8415 Nagyesztergár, Radnóti u. 79. Adószám: 13017611-2-19)

· DJP COMBI Kft. (8420 Zirc, János-tanyai utca 1. Adószám: 11328647-2-19)

· Zirci Építő Kft. (8420 Zirc, Háromhegyi utca 2. Adószám: 11739092-2-19)

1.2. Borzavár Községi Önkormányzat Képviselő-testülete az eljárást eredményesnek minősíti, nyertesének megnevezi a Zirci Építő Kft-t (8420 Zirc, Háromhegyi utca 2. Adószám: 11739092-2-19), nettó 5 837 000 Ft + 27 % ÁFA, összesen bruttó 7 412 990 Ft összegű ajánlata alapján.

2. Borzavár Községi Önkormányzat Képviselő-testülete a kivitelezés fedezetét 4 662 932 Ft összegben a 4056631555 iratazonosító számú Támogatói okiratban rendelkezésre álló forrásból, a fennmaradó 2 750 058 Ft összeget Borzavár Községi Önkormányzat 2026. évi    költségvetéséről szóló 5/2026. (III.9.) önkormányzati rendelet 8. melléklet Általános felhalmozási tartalék terhére biztosítja.

3. Borzavár Községi Önkormányzat Képviselő-testülete felhatalmazza a polgármestert, hogy az 1.2. pontban megnevezett vállalkozóval az ajánlatában foglalt díjon a vállalkozási szerződést megkösse. 

Felelős: 
Skobrák Viktória polgármester

Határidő:
1. és 2. pont esetében: azonnal




3. pont esetében: 2026. szeptember 10. 

A vállalkozói szerződés megkötésre került.
104/2026. (IX.3.) határozata
Borzavár, Hóvirág utca járda felújítás műszaki ellenőr megbízása tárgyában

1. Borzavár Községi Önkormányzat Képviselő-testülete a Magyar Falu Program MFP-UHJ/2025 azonosító számú felhívás keretében megvalósítandó, 4037158532 projekt azonosító számú pályázat műszaki ellenőrének kiválasztása tárgyában lefolytatott beszerzési eljárásról az alábbi döntéseket hozza:

Borzavár Községi Önkormányzat Képviselő-testülete Jani Péter egyéni vállalkozó (8420 Zirc, Tölgyfa utca 8, adószám: 60000570-1-39) bruttó 50 000 Ft összegű ajánlatát érvényesnek minősíti, az eljárást eredményesnek minősíti, és megnevezi nyertesnek. 

2. Borzavár Községi Önkormányzat Képviselő-testülete a műszaki ellenőrzés fedezetét a 4056631555 iratazonosító számú Támogatói okiratban rendelkezésre álló forrásból biztosítja.

3. Borzavár Községi Önkormányzat Képviselő-testülete felhatalmazza a polgármestert, hogy az 1. pontban megnevezett vállalkozóval az ajánlatában foglalt díjon a szerződést megkösse. 

Felelős: 
Skobrák Viktória polgármester

Határidő:
1. és 2. pont esetében: azonnal



3. pont esetében: 2026. szeptember 10. 

A szerződés megkötésre került. 
Kérem a Tisztelt Képviselő-testületet az előterjesztés megtárgyalására és a határozati javaslat elfogadására. 
Borzavár, 2026. szeptember 25. 














  Skobrák Viktória








      polgármester

Határozati javaslat

Borzavár Községi Önkormányzat Képviselő-testületének
…/2026. (....) határozata
a lejárt határidejű határozatok végrehajtása tárgyában
Borzavár Községi Önkormányzat Képviselő-testülete a lejárt határidejű határozatok végrehajtásáról szóló polgármesteri jelentést az előterjesztésben foglaltaknak megfelelően tudomásul veszi. 

Felelős: 
Skobrák Viktória polgármester

Határidő: 
azonnal 

